CELEX: 62008CA0192
Language: et
Date: 2009-11-12 00:00:00
Title: Kohtuasi C-192/08: Euroopa Kohtu (teine koda) 12. novembri 2009 . aasta otsus (Korkein hallinto-oikeuse (Soome) eelotsusetaotlus) — TeliaSonera Finland Oyj versus iMEZ Ab (Telekommunikatsioonisektor — Elektrooniline side — Direktiiv 2002/19/EÜ — Artikli 4 lõige 1 — Võrgud ja teenused — Telekommunikatsiooniettevõtjate vahelised vastastikuse sidumise lepingud — Kohustus pidada läbirääkimisi heas usus — Üldkasutatavate sidevõrkude operaatori mõiste — Artiklid 5 ja 8 — Riigi reguleerivate asutuste pädevus — Märkimisväärse turujõuta ettevõtja)

16.1.2010   
            
            
               ET
            
            
               Euroopa Liidu Teataja
            
            
               C 11/3
            
         Euroopa Kohtu (teine koda) 12. novembri 2009. aasta otsus (Korkein hallinto-oikeuse (Soome) eelotsusetaotlus) — TeliaSonera Finland Oyj versus iMEZ Ab
   (Kohtuasi C-192/08) (1)
   
   (Telekommunikatsioonisektor - Elektrooniline side - Direktiiv 2002/19/EÜ - Artikli 4 lõige 1 - Võrgud ja teenused - Telekommunikatsiooniettevõtjate vahelised vastastikuse sidumise lepingud - Kohustus pidada läbirääkimisi heas usus - Üldkasutatavate sidevõrkude operaatori mõiste - Artiklid 5 ja 8 - Riigi reguleerivate asutuste pädevus - Märkimisväärse turujõuta ettevõtja)
   2010/C 11/04
   Kohtumenetluse keel: soome
   
      Eelotsusetaotluse esitanud kohus
   
   Korkein hallinto-oikeus (Soome)
   
      Põhikohtuasja pooled
   
   
      Hageja: TeliaSonera Finland Oyj
   
      Menetluses osales: iMEZ Ab
   
      Kohtuasja ese
   
   Eelotsusetaotlus — Korkein hallinto-oikeus — Euroopa Parlamendi ja nõukogu 7. märtsi 2002. aasta direktiivi 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta (juurdepääsu käsitlev direktiiv) (EÜT L 108, lk 7; ELT eriväljaanne 13/29, lk 323) artikli 4 lõigete 1, 5 ja 8 tõlgendamine — Siseriiklik õigus, mis kohustab kõiki telekommunikatsiooniettevõtjaid pidama teiste telekommunikatsiooniettevõtjatega läbirääkimisi vastastikuse sidumise üle — Läbirääkimiskohutuse ulatus ja nõuded, mida riigi reguleeriv asutus võib esitada.
   
      Resolutsioon
   
   
               1.
            
            
               Euroopa Parlamendi ja nõukogu 7. märtsi 2002. aasta direktiivi 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta (juurdepääsu käsitlev direktiiv) artikli 4 lõikega 1, koostoimes selle direktiivi põhjendustega 5, 6, 8 ja 19 ning artiklitega 5 ja 8, on vastuolus selline siseriiklik õigusakt nagu 23. mai 2003. aasta viestintämarkkinalaki (sideturu seadus), mis ei piirdu võimalusega tugineda vastastikuse sidumise üle läbirääkimiste pidamise kohustusele üksnes üldkasutatavate sidevõrkude operaatorite suhtes. Siseriikliku kohtu ülesanne on kindlaks teha, kas põhikohtuasjas kõne all olevate operaatorite õiguslikku seisundit ja olemust arvestades võib neid pidada üldkasutatavate sidevõrkude operaatoriteks.
            
         
               2.
            
            
               Riigi reguleeriv asutus võib otsustada, et kohustus pidada vastastikuse sidumise üle läbirääkimisi on jäetud täitmata, kui ettevõtja, kes ei oma märkimisväärset turujõudu, pakub teisele ettevõtjale vastastikust sidumist ühepoolsetel tingimustel, mis võivad takistada konkurentsile rajatud turu arengut jaemüügi tasandil, juhul kui need tingimused takistavad teise ettevõtja klientidel kasutada viimati mainitud ettevõtja teenuseid.
            
         
               3.
            
            
               Riigi reguleeriv asutus võib kohustada ettevõtjat, kes märkimisväärset turujõudu ei oma, kuid kes kontrollib lõppkasutajate juurdepääsu, pidama teise ettevõtjaga heas usus läbirääkimisi kas kahe asjaomase võrgu vastastikuse sidumise üle, kui sellise juurdepääsu taotlejat tuleb pidada üldkasutatavate sidevõrkude operaatoriks, või tekstisõnumi ja multimeediasõnumiteenuste koostalitlusvõime üle, kui seda taotlejat ei saa pidada üldkasutatavate sidevõrkude operaatoriks.
            
         
      (1)  ELT C 197, 2.8.2008.